На основу података Завода за јавно здравље Панчево, **у Јужнобанатском округу,** годишње у просеку око 1370 особа оболи и 940 умире од малигних болести. Стопе оболевања и умирања од малигних тумора у нашем округу су веће код мушкараца него код жена. Мушкарци у нашој средини највише оболевају и умиру од рака плућа, дебелог црева и простате, док се код жена малигни тумори најчешће локализују на дојци, дебелом цреву и плућима.

**Табела 1** Дистрибуција броја оболелих и умрлих од малигних тумора по општинама Јужнобанатског округa 2018.год.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2018 | ЈБО | **Панчево** | **Вршац** | **Ковин** | **Ковачица** | **Опово** | **Б. Црква** | **Пландиште** | **Алибунар** |
| **оболели** | **1332** | **602** | **235** | **147** | **114** | **40** | **62** | **50** | **82** |
| Инц | 476,9 | 500,2 | 472,8 | 462,8 | 473,9 | 407,1 | 380,4 | 479,4 | 436,8 |
| **умрли** | **927** | **410** | **152** | **109** | **84** | **31** | **48** | **30** | **63** |
| Мт | 329,6 | 340,6 | 305,8 | 343,2 | 349,2 | 315,5 | 294,5 | 287,6 | 335,6 |

\* Пријаве оболелих за 2019.год се још увек достављају ЗЈЗ Панчево

Од укупног броја оболелих од малигних болести у 2018.год у Јужном Банату, највећи број оболелих у мушкој популацији био је од карцинома плућа 21,8%, дебелог црева 16,5% и простате 10,4%, док је код жена највећи број оболелих од рака дојке 29,3%, дебелог црева 10,9% и плућа 8,9%.

Од укупног броја умрлих од малигних болести у 2018.год у Јужнобанатском округу, у мушкој популацији највећи број смртних исхода био је од карцинома плућа 34,9%, дебелог црева 13,6% и простате 7,2%, док је код жена највећи број умрлих од рака дојке 20,6%, плућа 20,1% и дебелог црева 9,4%.

У 2019.години спроводио се појачан опортуни скрининг рака дојке у Вршцу. Укупно 278 жена из дома здравља је упућено на мамографију. Њих 266 су урадиле скрининг мамографију и код једне је откривен карцином.